***เซลีน: ทรูดิอายส์ออฟเดอะเวิลด์*** (อังกฤษ: Celine: Through the Eyes of the World) คือภาพยนตร์สารคดีคอนเสิร์ตของเซลีน ดิออน ระหว่างการจัด *คอนเสิร์ตทัวร์เทกกิงแชนเซส* มีกำหนดการปฐมทัศน์ในไมอามี รัฐฟลอริดา ประเทศสหรัฐอเมริกา ในวันที่ 16 กุมภาพันธ์ พ.ศ. 2553 โดยภาพยนตร์เรื่องนี้จะออกฉายในโรงภาพยนตร์ทั่วไปในวันที่ 17 กุมภาพันธ์ พ.ศ. 2553 ผ่านบริษัทเดอะฮอตทิกเก็ต บริษัทในเครือของโซนีพิกเจอร์สเอนเตอร์เทนเมนต์ ในประเทศที่ใช้ภาษาฝรั่งเศส ภาพยนตร์เรื่องนี้ได้ใช้ชื่อว่า ***Céline autour du monde*** ซึ่งจะออกฉายในวันที่ 11 กุมภาพันธ์ พ.ศ. 2553 ในรัฐควิเบก ประเทศแคนาดา

เนื้อเรื่อง
-----------

ในระหว่างการจัด *คอนเสิร์ตทัวร์เทกกิงแชนเซส* ของเซลีนในช่วงปี พ.ศ. 2551 - 2552 นับเป็นการกลับมาของเธอในการจัดอนเสิร์ตทัวร์ครั้งแรกในรอบ 9 ปี ภายหลัง *คอนเสิร์ตทัวร์เล็ตส์ทอล์กอะเบาต์เลิฟ* ในปี พ.ศ. 2542 การทัวร์นี้เซลีนได้เดินทางไปยัง 5 ทวีป กว่า 25 ประเทศ พร้อมกับเรอเน อองเชลลีล สามี/ผู้จัดารส่วนตัว เรอเน่ ชาร์ลส์ บุตรชายของเซลีน และมารดาพร้อมพี่น้องของเธอ โดยภาพยนตร์ได้แบ่งเนื้อหาการจัดคอนเสิร์ตเป็น 6 ส่วน คือ แอฟริกาใต้, เอเชีย (ช่วงแรก), ออสเตรเลีย, เอเชีย (ช่วงที่สอง), ยุโรป และอเมริกาเหนือ นำเสนอด้วยการสลับวิดีโอเพลงในคอนเสิร์ตและการผจญภัยของเธอในดินแดนต่างๆ

การเปิดคอนเสิร์ตทัวร์ของเธอเริ่มต้นขึ้น ณ เมืองโยฮันเนสเบิร์ก สาธารณรัฐแอฟริกาใต้ ในวันที่ 14 กุมภาพันธ์ พ.ศ. 2551 ในการนี้เธอได้รับการต้อนรับจากสื่อมวลชนหลายแขนงในแอฟริกาใต้ และช่วยเหลือผู้ยากไร้ในแอฟริกาใต้ นอกจากนี้เธอยังได้มีโอกาสเยี่ยมชมสถานที่สำคัญต่างๆ ในแอฟริกาใต้ อาทิ สถานที่คุมขังเนลสัน แมนเดลลา ประธานาธิบดีคนแรกของสาธารณรัฐแอฟริกาใต้บนเกาะโรบเบิน, สวนสิงห์โตและสวนสัตว์เขตร้อนของแอฟริกาใต้ หลังจากเสร็จสิ้นการแสดง ณ แอฟริกาใต้เธอได้เดินทางต่อไปยังเอเชียในดูไบ สหรัฐอาหรับเอมิเรตส์ โดยได้สัมภาษณ์แฟนเพลงชาวมุสลิมที่ชื่นชอบเธอในดูไบ ภายหลังเสร็จสิ้นการแสดง ณ ประเทศดูไบ เซลีนเดินทางไปยังประเทศญี่ปุ่น และในโอกาสนี้ เซลีนจึงได้ร่วมร้องเพลง "อะเวิลด์ทูบีลีฟอิน" ร่วมกับยูนะ อิโตะ นักร้องสาวชาวญี่ปุ่น และในประเทศเกาหลีใต้ซึ่งเป็นโอกาสพิเศษที่หนึ่งในคณะนักเต้นของเธอซึ่งเป็นชาวเกาหลีใต้โดยกำเนิดได้กลับสู่บ้านเกิด ภายหลังการย้ายไปพำนัก ณ สหรัฐอเมริกาแต่ครั้งเยาว์วัย ต่อจากนั้นเธอได้เดินทางไปแสดง ณ ประเทศออสเตรเลียซึ่งเธอต้องประสบปัญหาครั้งใหญ่จากการติดเชื้อในระบบทางเดินหายใจ ทำให้ต้องเลื่อนกำหนดการแสดงเดิมออกไป หลังจากนั้นเธอได้เดินทางไปแสดง ณ มาเก๊า สาธารณรัฐประชาชนจีน และกัวลาลัมเปอร์ ประเทศมาเลเซีย ที่ซึ่งเธอมีโอกาสแสดงหน้าพระพักตร์สมเด็จพระราชาธิบดีสุลต่าน มีซาน ไซนัล อาบิดีนและพระราชินีรายา ประไหมสุหรี อากง ตวนกู นูร์ ซาฮิระห์

เซลีนเริ่มต้นการแสดงในยุโรป ณ สหราชอาณาจักร

Rory Bruer ประธานการจัดจำหน่ายทั่วโลกของโซนี กล่าวว่าภาพยนตร์เรื่องนี้ "สำหรับแฟนเพลง นี่เป็นโอกาสที่ดีทั้งได้ฟังเสียงของศิลปินในโรงภาพยนตร์ที่มีเสียงยอดเยี่ยมและได้ดูชีวิตของเธอ มันไม่เหมือนกับการติดตามชีวประวัติของซักคนหนึ่ง แต่มันเป็นการเพิ่มความใกล้ชิดมากยิ่งขึ้น"

"นี่เป็นทัวร์คอนเสิร์ตที่น่าประหลาดใจยิ่ง แต่ทว่ามันกอปรด้วยเบื้องหลังคอนเสิร์ตมากมายในภาพยนตร์เรื่องนี้ ฉันให้กล้องติดตามฉันไปทุกที่ มันมีทั้งดีและไม่ดี แต่มันเป็นอะไรที่ส่วนตัว...และมันเป็นการผจญภัยที่ใกล้ชิดที่สุดที่ฉันจะแบบ่งปันให้กับแฟนเพลงของฉันได้" เซลีนกล่าว

นักแสดง
-------

งานสร้างภาพยนตร์
----------------

### งานบันทึกภาพ

การจัดคอนเสิร์ตทัวร์ครั้งนี้มีทีมงานเก็บภาพและถ่ายวิดีโอรวมแล้วกว่า 800 ชั่วโมงตั้งแต่การเยือนที่แอฟริกาใต้ถึงโอมาฮา Jean-François Perrault ผู้อำนวยการด้านภาพสามารถเก็บภาพของเซลีนได้มากมายทั่วโลก ทั้งภาพบนคอนเสิร์ต, เบื้องหลังการถ่ายทำ และสารคดีพรรณาถึงชีวิตของเซลีนระหว่างคอนเสิร์ตทัวร์ เพื่อให้ "โอกาสแก่แฟนเพลงที่จะติดตามเซลีนไปทุกที่, บนเวที, หลังเวที, สนุกไปกับเวลาว่างกับครอบครัวของเธอ ภาพยนตร์เรื่องนี้จะมีครบทุกอย่าง"

### งานตัดต่อภาพยนตร์

การตอบรับ
---------

### การออกฉายและรายได้

### คำวิจารณ์

ดีวีดี
------

อ้างอิง
-------

1. ↑  "Celine: Through the Eyes of the World - Tickets to Premiere". *celinedion.com*. คลังข้อมูลเก่าเก็บจากแหล่งเดิมเมื่อ 2009-03-27. สืบค้นเมื่อ 2010-01-28.
2. 1 2  Marco R. della Cava (2009-12-03). "'Eyes of the World': Part Dion concert film, part family album". *USA Today*. สืบค้นเมื่อ 2009-12-03.
3. ↑  Michelle Coudé-Lord (2012-02-06). "Autour du monde, Céline à l'état pur". *Le Journal de Montréal*. คลังข้อมูลเก่าเก็บจากแหล่งเดิมเมื่อ 2011-06-07. สืบค้นเมื่อ 2012-02-06.
4. ↑
5. ↑  "'Celine: Through the Eyes of the World' in Theatres Next Year". *celinedion.com*. คลังข้อมูลเก่าเก็บจากแหล่งเดิมเมื่อ 2010-12-07. สืบค้นเมื่อ 2009-12-03.

แหล่งข้อมูลอื่น
---------------

* เว็บไซต์อย่างเป็นทางการของเซลีน ดิออน เก็บถาวร 2010-01-14 ที่ เวย์แบ็กแมชชีน
* เว็บไซต์อย่างเป็นทางการของภาพยนตร์ เก็บถาวร 2011-01-14 ที่ เวย์แบ็กแมชชีน

  


| * ด
* ค
* ก
เซลีน ดิออน |
| --- |
| อัลบั้มสตูดิโอ | 

|  |  |
| --- | --- |
| ฝรั่งเศส | 
* *ลาวัวดูว์บงดีเยอ*
* *เซลีนดียงช็องต์นอแอล*
* *แตลม็องเฌดามูร์...*
* *เลเชอแม็งเดอมาแมซง*
* *ช็องเซกงต์เดอนอแอล*
* *เมลานี*
* *แซปูร์ตัว*
* *แอ็งกอญีโต*
* *ดียงช็องต์ปลามงดง*
* *เดอ*
* *ซีลซูว์ฟีแซแดเม*
* *อูนฟีเยกัทร์ติป*
* *แดล*
* *ซ็องซาต็องดร์*

 |
| อังกฤษ | 
* *ยูนิซัน*
* *เซลีนดิออน*
* *เดอะคัลเลอร์ออฟมายเลิฟ*
* *ฟอลลิงอินทูยู*
* *เล็ตส์ทอล์กอะเบาต์เลิฟ*
* *ดีสอาร์สเปเชียลไทม์ส*
* *อะนิวเดย์แฮสคัม*
* *วันฮาร์ต*
* *มิราเคิล*
* *เทกกิงแชนเซส*
* *วอร์เตอร์แอนด์อะเฟลม*

 |

 |
| อัลบั้มบันทึกการแสดงสด | 
* *เซลีนดียงอ็องกงแซร์*
* *อาลอแล็งปียา*
* *ลายวาปารี*
* *โอเกอร์ดูว์สตาด*
* *อะนิวเดย์... ไลฟ์อินลาสเวกัส*
* *เทกกิงแชนเซสเวิลด์ทัวร์: เดอะคอนเสิร์ต*

 |
| อัลบั้มรวมเพลง | 
* *ดูว์ซอแลโยเกอร์*
* *เลปลูว์กร็องซุกแซเดอเซลีนดียง*
* *เลซัวโซดูว์บอเนอร์*
* *เลช็องซงซองนอร์*
* *เดอะเบสต์ออฟเซลีน ดิออน*
* *เลเพรอมีแยร์ซาเน*
* *โกลด์ ชุดที่ 1*
* *โกลด์ ชุดที่ 2*
* *แซปูร์วีฟวร์*
* *เดอะคอลเลคชั่น 1982-1988*
* *ดิเออร์ลี่ซิงเกิล*
* *ออลเดอะเวย์... อะดิเคดออฟซอง*
* *เดอะคอลเลคเตอส์ซีรีส์ ชุดที่ 1*
* *เลแซ็งดิสป็องซาบล์*
* *เลปลูว์แบลช็องซงดามูร์*
* *องเนอช็องฌ์ปา*
* *เล็ตส์ทอล์กอะเบาต์เลิฟ / ฟอลลิงอินทูยู / อะนิวเดย์แฮสคัม*
* *คอมพลีตเบสต์*
* *อัลทิเมตบ็อก*
* *มายเลิฟ: เอสเซนเชียลคอลเลกชัน*

 |
| วีดิทัศน์ | 
* *ยูนิซัน*
* *เดอะคัลเลอร์ออฟมายเลิฟคอนเสิร์ต*
* *ลายวาปารี*
* *ไลฟ์อินเมมฟิส*
* *โอเกอร์ดูว์สตาด (ดีวีดี)*
* *ออลเดอะเวย์... อะดิเคดออฟซองแอนด์วิดีโอ*
* *องเนอช็องฌ์ปา*
* *ไลฟ์อินลาสเวกัส - อะนิวเดย์...*
* *เซลีนซูร์เลแปลน*
* *เซลีน: ธรูดิอายส์ออฟเดอะเวิลด์*
* *เทกกิงแชนเซสเวิลด์ทัวร์: เดอะคอนเสิร์ต*

 |
| คอนเสิร์ตทัวร์ | 
* เลเชอแม็งเดอมาแมซงตูร์เน
* แซปูตัวตูร์เน
* แอ็งกอญีโตตูร์เน
* ยูนิซัน
* เซลีนดิออน
* เดอะคัลเลอร์ออฟมายเลิฟ
* เดอ
* ฟอลลิงอินทูยู
* เล็ตส์ทอล์กอะเบาต์เลิฟ
* เทกกิงแชนเซส

 |
| มหรสพ | 
* อะนิวเดย์...
* เซลีน

 |
| บทความที่เกี่ยวข้อง | 
* ผลงานอัลบั้ม
* ผลงานซิงเกิล
* ผลงานวีดิทัศน์
* คอนเสิร์ตทัวร์
* รางวัล

 |
| **วิกิพีเดีย:หนังสือ วิกิพีเดีย:หนังสือ/เซลีน ดิออน **·**  หมวดหมู่ หมวดหมู่:เซลีน ดิออน** |